cyanic-selkie/wikianc huggingface dataset:
Espiritu Santu
Štata kopējā platība ir 46 077,5 km², pēc 2015. gada provizoriskajiem datiem tajā dzīvo 3 929 911 iedzīvotāji. Tas ir divdesmit trešais lielākais Brazīlijas štats pēc platības un piecpadsmitais lielākais pēc iedzīvotāju skaita.
Ļaunuma puķes
Ļaunuma puķes (fr) ir dzejoļu krājums, ko 1857. gadā sarakstījis Šarls Bodlērs. Šis darbs tiek pielīdzināts tiltam uz 20. gadsimta modernisma dzeju, jo šajā darbā Bodlērs, mēģinot šokēt savus laikabiedrus, pievēršas tādām tēmām kā nāve, iznīcība, seksualitāte un ļaunums.
Vardara
Vardara (mk; gr; la) ir garākā un lielākā upe Ziemeļmaķedonijā un vienlaikus arī lielākā upe Grieķijā.
Upe savu tecējumu sāk Vrutokā, dažus kilometrus uz ziemeļiem no Gostivaras. Tek cauri Ziemeļmaķedonijas vidusdaļai, tostarp valsts galvaspilsētai Skopjei, un Grieķijas ziemeļaustrumiem, kur arī netālu no Salonikiem ietek Egejas jūrā. Vardara ir pārāk sekla, lai varētu tikt izmantota nopietnai kuģošanai.
Kērnsa
Kērnsa ir pilsēta Kvīnslendā, Austrālijā. Nosaukta par godu Viljamam Kērnsam (William Wellington Cairns), kādreizējam Kvīnslendas gubernatoram. To sākotnēji izveidoja, lai kalpotu kalnračiem, kuri devās uz Hodžkonsona upes zelta atradnēm. Pilsēta panīka, kad tika atrasts vieglāks ceļš no Portdaglasas. Vēlāk tajā vietā radās svarīgs dzelzceļa mezgls un liela osta cukurniedru, zelta, metālu, minerālu un lauksaimniecības preču eksportam no tuvajiem piekrastes apvidiem un Atertona plato reģiona. Pilsēta strauji aug, 2006. gada tautas skaitīšanā tajā bija 122 731 iedzīvotāji. Lielākais ienākumu avots ir tūrisms, kam seko cukura ražošana.
Sadraudzības līgums starp Rīgu un Kērnsu parakstīts 1990. gadā un tajā paredzētās sadarbības jomas ir vides aizsardzība, izglītība, sports, tūrisms, mūzika un māksla.
Hašeks
Hašeks var būt:
Boeing 737
Boeing 737 ir ASV aviobūves kompānijas Boeing pasažieru lidmašīnu sērija. Tas ir īso līdz vidējo attālumu reaktīvais divu dzinēju pasažieru laineris. Sākotnēji izstrādāta kā īso attālumu ekonomiska lidmašīna, par pamatu ņemot Boeing 707 un Boeing 727. Kopumā 737 klasē ir vienpadsmit modifikācijas, no kurām -600, -700, -800 un -900 -max-8 -max9 tiek ražotas arī mūsdienās.
Sākta projektēt 1964. gadā, pirmais 737 lidojums notika 1967. gadā un 1968. gada februārī tos sāka izmantot aviokompānijās. Boeing 737 aizņem tirgus daļu, kuru agrāk aizpildīja 707, 727, 757, DC-9 un MD-80/90 lidmašīnas.
737 sērijas modeļus Boeing ražo kopš 1967. gada, un līdz 2009. gadam ir piegadātas vairāk nekā 6000 lidmašīnu un vēl par 2000 lidmašīnu piegādi ir noslēgti līgumi. Pēc 2009. gada datiem Boeing 737 sērijas lidmašīnas ir pasaulē visvairāk ražotie un pasūtītie aviolaineri. Vienlaicīgi gaisā atrodas aptuveni 1250 šā modeļa lidmašīnu.
Vēsture
Boeing pētīja mazas distances laineru dizainu un vēlējās izveidot vēl vienu laineri, kas būtu papildinājums Boeing 727 ne pārāk tālos lidojumos nelielam pasažieru skaitam. Projektēšanas darbs sākās 1964. gada 11. maijā. Boeing sāka tirgus pētījumus 50 līdz 60 pasažieru lidmašīnām ar 50 līdz 1610 km attālumiem. Lufthansa 1965. gada 19. februārī kļuva par pirmo aviokompāniju, kura pasūtīja Boeing 737, noslēdzot līgumu par 22 lidmašīnu piegādi 67 miljonu ASV dolāru (2008. gadā 190,28 miljoni ASV dolāru) vērtībā. Pēc Lufthansa pasūtijumiem tika sāktas veidot 100 sēdvietu pasažieru lidmašīnas.
1965. gada 5. aprīlī Boeing paziņoja, ka United Airlines ir pasūtījuši 40 Boeing 737 lidmašīnu. United Airlines gribēja nedaudz garāku lidmašīnu nekā tā oriģināli bija izstrādāta, tāpēc Boeing izstiepa fizelāžu par 91 cm uz priekšu un par 102 cm aiz spārniem. Pagarinātā versija tika nosaukta par 737-200, oriģinālajai dodot apzīmējumu 737-100.
Tālāka lainera uzlabošana notika vienlaicīgi abiem modeļiem (-100 un -200). Kad sākās darbs pie 737, Boeing bija atpalicis no saviem konkurentiem BAC 1-11, Douglas DC-9 un Fokker F28, kuru lidmašīnas jau bija sertificētas lidojumā. Lai paātrinātu attīstību, Boeing 60% struktūru un sistēmu aizguva no jau pastāvoša Boeing 727, galvenokār fizelāžas šķērssekcijas. Šī fizelāža ļāva izvietot 3 + 3 sēdvietas rindā, salīdzinot ar 2 + 3 konkurentu 1-11 un DC-9.
Vēlāk 737 ražošanu pārcēla uz Boeing Field (tagad oficiāli saukts par King County International Airport), jo Renton ražotnē jau tika būvēti 707 un 727. Pēc 271. lidmašīnas izgatavošnas ražošana tika pārcelta atpakaļ uz Renton 1970. gadu beigās.
Pēc visu detaļu salikšanas Boeing lidmašīnas tiek rūpīgi testētas un, ja viss ir kārtībā, tās lido uz Boeing Field, kur tās tiek krāsotas.
Dizains
737 šasijas, kas atrodas zem spārniem un zem pilotu kabīnes, tiek ielaistas speciālās ejās lidmašīnas vēderā, šasijas kājas aizsedz speciālas durvis. Lidojumā riepas atrodas gaisā. 737 šasijas ir skaidri saskatāmas, kad lidmašīna paceļas vai arī nolaižas.
737 nav iespējams gaisā izliet degvielu. Oriģinālais variants bijā pārāk mazs, lai tas būtu nepieciešams. Tā vietā Boeing izveidoja drošības sistēmu. Balstoties uz avārijas iemeslu, 737 vai nu riņķoja apkārt lidlaukam, lai sadedzinātu lieko degvielu, vai arī nosēdās virs svara limita. Lai tas tā nenotiktu, lidaparātu vienmēr izmeklē un ja nav atrasti nekādi defekti, tam ir atļauts doties lidojumā.
Dzinēji
Klasiskajiem 737 variantu (300, 400, 500) dzinējiem un jaunās paaudzes (600, 700, 800, 900) dzinējiem nav apļveida ietekas kā parastiem lidaparātiem. Klasiskajiem 737 bija CFM56 turbopropelleru dzinēji, kuri bija liels panākums degvielas ekonomijā un trokšņa samazināšanā salīdzinājumā ar Boeing 737-100 un 737-200 JT8D dzinējiem. Boeing un dzinēju piegādātājs CFMI atrisināja problēmu novietojot dzinējus pirms spārniem nevis tieši zem tiem, un novietojot dzinēja piederumus dzinēja sānos nevis zem tiem.
Dzinēju dēļ tika mainīti arī spārni, kas mainīja lidaparāta aerodinamiku. Tā kā dzinēji atrodas tik tuvu zemei, 737-300 modeļiem ir lielāka iespēja dzinējos iesūkt svešus priekšmetus. Uzlabotie CFM56-7 dzinēji, kuri tiek likti jaunākās paaudzes 737 ir par 7% ekonomiskāki nekā iepriekšējie dzinēji.
Lidojuma sistēmas
Lielāka daļa 737 ir aprīkoti ar "uzacu logiem", kas atrodas virs galvenajiem logiem. Uzacu logi bija papildinājums oriģinālajam 707. Tie deva iespēju labāk pārredzēt situāciju, kad lidmašīna pagriežas, iespēja labāk redzēt debesis, ja ir jāvadās pēc zvaigznēm. Ar modernajām avionikām, tie kļuva mazsvarīgi un daudzi piloti patiesībā aizlika priekšā avīzes, lai neļautu saulei spīdēt acīs. Šie logi tika izņēmti no 737 dizaina 2004. gadā, lai gan joprojām tos ievieto militārajos variantos un pēc speciāla pasūtījuma.
Uzlabojumi
Uzliekti spārnu gali ir pieejami jaunākajos 737 lidaparātos. Šie uzliektie spārni stāv aptuveni 2,4 metru augstumā un tiek uzlikti spārnu galos. Tie palīdz samazināt degvielas patēriņu, samazina dzinēju nodilumu un samazina troksni lidmašīnas pacelšanās laikā. Ar šādiem spārniem degvielu ir iespējams ietaupīt par pieciem procentiem.
Kopš 2008. gada jūlija 737 tiek aprīkoti ar oglekļa bremzēm, kuras ražo Messier-Bugatti. Šīs jaunās bremzes sver 250 līdz 320 kilogramus, mazāk nekā parastās dzelzs bremzes. Šāds svara samazinājums samazina degvielas patēriņu par 0,5 procentiem.
Varianti
737 modeļus var iedalīt trīs grupās, kur ietilpst deviņi dažādi varianti. "Oriģinālie" modeļi ir 737-100 un 737-200. "Klasiskie" modeļi ir 737-300, 737-400 un 737-500. "Jaunās paaudzes" grupā var iedalīt 737-600, 737-700/-700ER, 737-800 un 737-900/-900ER.
737-100
Sākotnējais modelis bija 737-100. To radīja Lufthansa 1965. gadā. 737-100 no rūpnīcas izveda 1967. gada 17. janvārī un sāka pildīt savus uzdevumus 1968. gadā. Šis modelis ir mazākais 737 sērijās. Tika pasūtīti tikai 30 737-100 modeļi un līdz mūsdienām neviens 737-100 modelis netiek izmantots. Pēdējo 737-100 modeli izmantoja NASA. Tagad tas atrodas Museum of Flight Seatlā, ASV.
737-200
737-200 ir tas pats 737-100, tikai ar nedaudz vairāk izstieptu fizelāžu. To izlaida United Airlines 1965. gadā. 737-200 tika izlaists no rūpnīcas 1967. gada 29. jūnijā un sāka pildīt lidojumus 1968. gadā. Ar uzlabotāku -200 versiju All Nippon Airways iepazīstināja 1971. gada 20. maijā. Tam tika uzlabota aerodinamika, automātiskā riteņu bremžu sistēma, vēl jaudīgāki dzinēji un lielāka degvielas ekonomija, un spēja veikt lielākus gabalus nekā sākotnējais 737-200 modelis. Boeing arī piedāvāja 737-200C(Pārveidojams), kas ļāva ātri pārveidot pasažieru lidmašīnas tipu uz kravas lidmašīnas tipu. Pēdējai 737-200 modelis tika nogādāts 1988. gada augustā. Liels skaits 737-200 modeļu vēl joprojām tiek izmantoti galvenokārt "švakās" aviokompānijās un attīstības valstīs. Tos vairs īsti neizmanto, jo tiem nav liela degvielas ekonomija, lielā skaļuma dēļ un lielām apkopes izmaksām. Vairāki reģioni pat tām neļau tajos ielidot. Pluss ir tas, ka šis modelis ir spējigs kalpot uz nelīdzeniem lidlaukiem. Šos modeļus tikai dēļ tā ka tie spēj kalpot nelīdzenās lidostās vēl izmanto Canadian North, First Air Ziemeļkanādā un Cayman Airways. Daudzus gadus to izmantoja arī Alaska Airlines.
737 Klasiskais
Jaunās 737 klasiskās sērijas bija aprīkotas ar jauniem CFM56 turbofan dzinējiem, kuri deva milzīgu uzlabojumu degvielas ekonomijā un samazināja lidmašīnas skaļumu. Boeing un CFMI dzinējus izvietoja priekšā (nevis apakšā) spārniem un novietoja dzinēja detaļas dzinēju sānos (nevis dzinēju apakšā). Līdz ar to uzlabojās arī aerodinamika.
737-300
737-300 ieviesa US Airways un Southwest Airlines un tas kļuva par pirmo 737 klasiskās sērijas modeli. Lidmašīna spēja pārvadāt 128 pasažierus divās klasēs (vai 137 vienas klases lidmašīnās). 737-300 modeļi tika ražoti pat līdz 1999. gadam, kad pēdējais modelis tika piegādāts Air New Zealand 1999. gada 17. decembrī.
Kamēr tas vēl tika lietots, tam tikai veitki dažādi uzlabojumi. Spārnu galos tika pievienoti izliekumi uz augšu, kas ļāva ietaupīt degvielu. Vairāki -300 modeļi ir pārveidoti par kravas lidmašīnām.
2008. gada decembrī Southwest Airlines lūdza, lai tiek nomainītas -300 modeļu sistēmas, lai tās nedaudz vairāk liīdzinātos viņu 737-700 modeļiem.
737-400
737-400 tika izgatavots 1985. gadā kā 737-300 garāks variants, kura galvenais mērķis bija kalpot čārterreisos. Piedmont Airlines bija pirmie, kas pasūtīja šīs limašīnas, tie pasūtīja 25 lidmašīnas 1986. gadā. Pēdējo piegādi izpildīja priekš Czech Airlines 2000. gada 25. februārī.
737-400F netika ražoti, bet tie bija pārveidoti jau esošie 737-400. Pirmie, kas pārveidoja -400 sērijas modeli uz kravas modeli bija Alaska Airlines un tajā spēja ievietot 10 paletes. Tika izveidoti arī kombinētie varianti, puse lidmašīnas domāta pasažieriem un puse kravas nodalījumam (737-400 Combi). Tagad tiek izmantoti tikai 737-400 Combi modeļi.
737-500
737-500 izlaida Southwest Airlines 1987. gadā un to sāka izmantot 1990. gadā. Fizelāžas garums ir līdzīgs 737-200, bet tehniskie uzlabojumi atšķiras no 737 klasiskās sērijas. Ar to bija iespējams veikt lielākas distances ar mazāk pasažieriem un lielāku degvielas ekonomiju nekā 737-300. Pēdējais -500 tika piegādāts All Nippon Airways 1999. gada 26. jūlijā.
737 Jaunā paaudze
90. gadu sākumā bija skaidrs, ka Airbus A320 būs liels Boeing konkurents, jo Airbus sāka iekarot iepriekšējos Boeing 737 klientus, kā piemēram Lufthansa un United Airlines. -600, -700, -800 bija ieplānots. Pēc ilgām izpētēm un diskusijām ar galvenajiem 737 klientiem, gatavojās izgatavot 737 Jaunās paaudzes lidmašīnas.
Jauninājumi:
737-600
737-600 aizvietoja 737-500 un bija domāts, ka aizvietos arī DC-9. Pirmo 737-600 izlaida 1998. gada 18. septembrī un to piegādāja priekš Scandinavian Airlines. -600 modelis ir vienīgais ražošanā palikušais 737 modelis, kuram netiek likti izliekumi spārnu galos.
737-600 sacentās ar Airbus A318, Embraer 195 un vēlāk arī CSeries jet. Pagaidām ir piegādāti 69 -600 modeļi.
737-700
737-700 pirmais modelis bija pasūtīts pēc Southwest Airlines pieprasījuma 1993. gada novembrī. Šis modelis balstijās uz 737-300 sērijas modeli. Tas aizvietoja 737-300 un tā tiešais konkurents bija Airbus A319. Tas spēja pārvadāt 132 pasažierus divās klasēs, vai arī 149 vienā klasē.
737-700C ir pārveidojamā versija, kuru var pārveidot par kravas lidmašīnu. Kreisajā pusē lidmašīnai atrodas ir lielas durvis. To sāka lietot ASV Jūras kara flote.
2008. gada jūlijā Delta Airlines pasūtija pirmos 10 -700 modeļus ar Messier-Bugatti oglekļa bremzēm.
737-800
737-800 ir 737-700 izstieptāka versija un 737-400 aizvietotājs. To izlaida Hapag-Llooyd Flug (tagad TUIfly) 1994. gadā un to sāka lietot 1998. gadā. -800 spēj pārvadāt 162 pasažierus divās klasēs un 189 pasažierus vienā klasē un ir konkurents Airbus A 320. Daudzām aviokompānijām 737-800 aizvietoja 737-200, MD-80 sērijas un MD-90 sērijas lidmašīnas.
737-900
Vēlāk Boeing iepazīstināja visus ar 737-900, garāko un visspēcīgāko modeli kāds ietilpst 737 sērijās. Alaska Airlines to palaida 1997. gadā un to sāka izsūtīt 2001. gada 15. maijā. -900 saglabā tās pašas izejas konfigurācijas un iespēju pārvadāt 177 pasažierus divās klasēs un 189 pasažierus vienā klasē. 737-900 saglabā iespēju labi ietaupīt degvielu un iespēju labi piepildīt lidmašīnu ar kravu. Un līdz ar to -900 ir spējīgs konkurēt ar Airbus A321.
737-900ER (pirms ražošanas saukts par 737-900X) ir jaunākais un garākais modelis Boeing 737 sērijās un spēja pārvadāt tādu pasažieru daudzumu kā 757-200 un tieši konkurēt ar Airbus A321.
Divu pāru izejas durvis un pieplacināta aizmugure ļauj palielināt pasažieru skaitu līdz 180 divās klasēs un līdz 215 vienā klasē. Spārnu izliekumi galos, ļauj ietaupīt degvielu gandrīz līdz 5%.
737-900ER tagad ir Boeing standarta piedāvājums 737-900 modeļu sērijās. 737-900 netiek vairs ražots par labu -900ER modelim.
Pieprasījums
737 modeļus izmanto vairāk nekā 500 aviokompānijas, kuri lido uz aptuveni 1200 galamērķiem 190 valstīs. Vairāk nekā 8000 modeļu pasūtīti, vairāk par 6000 modeļiem piegādāti un vairāk par 4500 modeļiem vēl izmantošanā, un vidēji katru dienu gaisā paceļas 1250 lidmašīnu. Un katru sekundi kāds 737 paceļas vai nolaižas. Kopš 737 sāka pārvadāt pasažierus no 1968. gada, 737 ir pārvadājis vairāk par 12 miljardiem pasažieru un mērojuši 65 miljardus kilometru un gaisā ir bijuši vairāk par 269 stundām. 737 sērija aizņem 25% pasaulē izmantoto lidmašīnu.
Briedis
Briedis var būt:
2 (nozīmju atdalīšana)
2 var būt:
Ovālā divlape
Ovālā divlape (Listera ovata (L.) R.Br.) ir Latvijā diezgan bieži sastopama orhideju dzimtas suga.
Apraksts
Daudzgadīgs, 25-60 cm augsts lakstaugs. Guma nav izveidots. Saknes diezgan garas. Var būt veģetatīvā vairošanās. Stublājs stāvs, gandrīz kails. Stublāja apakšdaļā ir divas lielas olveidīgas lapas, kas horizontāli atstāv no stublāja. Ziedkopa gara un skraja. Apziednis zaļš. Pieša nav. Lūpa divdaivaina, gara. Auglis - stāva pogaļa. Latvijā zied jūnijā un jūlijā.
Izplatība
Aug gandrīz visā Eiropā un dažviet Āzijā.
Biotopi
Aug mēreni mitrās pļavās, skrajos mežos.
Blohs
Blohs var būt:
Stīvs Džeivijs
Stīvs Džeivijs (en; dzimis Filadelfijā, Pensilvānijas štatā, ASV) ir amerikāņu basketbola tiesnesis. Viņš tiesā Nacionālās basketbola asociācijas spēles kopš 1986.—1987. gada sezonas. Tāpat viņš ir tiesājis visās NBA finālsērijās kopš 1995. gada izslēgšanas spēļu pēdējās kārtas.
Absolvējis La Salle College vidusskolu, kurā spēlējis basketbolu. Pēc tam viņš spēlēja Templas universitātes basketbola komandā (1974—1976) un laika posmā no 1978. līdz 1981. gadam S. Džeivijs bija Floridas štata līgas tiesnesis. Pēc tam viņš līdz 1986. gadam tiesāja Kontinentālās basketbola asociācijas spēles.
Gints Meija
Gints Meija (dzimis Rīgā) ir latviešu hokejists, spēlē malējā uzbrucēja pozīcijā, bijušais Latvijas hokeja izlases dalībnieks. Pašlaik (2022) pārstāv Hockeyallsvenskan klubu HC Vita Hästen.
Karjera
2004.—2005. gada sezonā viņš spēlēja SK Rīga 18 rindās, no 2005. līdz 2007. gadam viņš spēlēja citā Latvijas hokeja līgas klubā — SK Rīga 20. 2007.—2008. gada sezonu G. Meija aizvadīja Latvijas hokeja līgas kluba HK Rīga 2000 sastāvā, bija viens no rezultatīvākajiem spēlētājiem. Kopš 2008.—2009. gada sezonas viņš spēlē Kontinentālās hokeja līgas kluba Rīgas "Dinamo" rindās.
Latvijas izlases sastāvā spēlējis deviņos Pasaules čempionātos, kā arī 2010. gada ziemas olimpiskajās spēlēs un 2022. gada ziemas olimpiskajās spēlēs. Junioru vecumā spēlējis 2005. gada Pasaules čempionātā U-18 jauniešiem, kā arī 2006. un 2007. gada Pasaules čempionātā junioriem.
Klimata klasifikācija
Klimata klasifikācijas sistēma ir kāds noteikts veids, kā grupēt pasaulē sastopamos klimatus. Klimata klasifikācija var būt cieši saistīta ar atbilstošām augu un dzīvnieku ekosistēmām, jo klimats vistiešākajā veidā iespaido ģeogrāfiskās vietas bioloģisko dzīvi. Vispopulārākā klimata klasifikācijas shēma droši vien ir Kepena klimata klasifikācija.
Klimata klasifikācijas sistēmu piemēri:
Ūdeles
Par ūdelēm sauc dažādu sugu dzīvniekus sermuļu dzimtā (Mustelidae). Izšķir 3 ūdeļu sugas: Eiropas ūdeli (Mustela lutreola), kas pieder sermuļu ģintij (Mustela), Amerikas ūdeli (Neovison vison) un jūras ūdeli (Neovison macrodon), kas pieder Amerikas ūdeļu ģintij (Neovison). Mūsdienās ir sastopamas tikai 2 ūdeļu sugas, jūras ūdele izmira 19. gadsimta beigās.
Izskats
Visas trīs ūdeļu sugas ārēji ir ļoti līdzīgas: tumši brūnā krāsā, salidiem spēcīgiem ķermeņiem ar īsām kājām, nedaudz saplacinātām galvām. Tās ir daļēji ūdenī dzīvojoši dzīvnieki, un starp ķepu pirkstiem tām ir daļējas peldplēves. Vislielākā ūdele ir jūras ūdele, bet vismazākā Eiropas ūdele. Eiropas un Amerikas ūdeles dabā ir grūti atšķirt, jo auguma atšķirība nav tik izteikta. Visvieglāk abas var atšķirt pēc purniņa: Amerikas ūdelei balts ir tikai apakšžoklis, bet Eiropas ūdelei ir balts apakšžoklis un baltas augšlūpas, tādējādi purna gals izskatās balts.
Ūdeles un cilvēks
Ūdeļu kažokāda tiek ļoti augstu vērtēta starp medniekiem simtiem gadu. Kažokādas matojums ir ļoti blīvs un spožs. Akotspalva ir stingra, bet pavilna mīksta un pūkaina. Pieaugot kažokādu pieprasījumam, Amerikas ūdeles sāka audzēt kažokzvēru fermās, tādējādi Amerikas ūdeles nonāca Eiropā. Izbēgot no fermām, kā arī apzināti izlaižot Amerikas ūdeles savvaļā, tās ir iedzīvojušās Eiropas dabā un izspiedušas vietējās ūdeles no savām mājām, tā kā ir par tām lielākas un spēcīgākas. Eiropas ūdelei līdz ar to draud izmiršana. Bez kažokādām cilvēki izmanto arī ūdeļu taukus, kas tiek lietoti medicīnā un kosmētikā, kā arī, lai koptu ādas izstrādājumus kā apavus, somas un citus.
Mūsdienās galvenokārt ētisku apsvērumu dēļ ūdeļu audzēšana fermās ir aizliegta aptuveni pusē Eiropas Savienības valstu.
Barība
Eiropas ūdelei un Amerikas ūdelei ir līdzīgi medību ieradumi. Ūdeles medī zivis un citus ūdens dzīvniekus, nelielus sauszemes dzīvniekus, īpaši trušus un zaķus, putnus, izēd no ligzdām olas.
Uzvedība
Ūdeles vienmēr dzīvo ūdens tuvumā; upīšu, ezeru un pārplūdušu purvu tuvumā, tās ļoti reti var satikt tālāk prom no ūdeņiem. Dažreiz tās attālinās no ūdens līdz vairākiem simtiem metru, medījot trušus, kas ir to iemīļota barība. Dažos reģionos, īpaši Skotijā un Īrijā ūdeles dzīvo arī jūras krastā. Dažreiz tās var sastapt pilsētās, ja pilsētā ir piemērota ūdens krātuve.
IPhone
iPhone ir kompānijas Apple Inc. izstrādāts Interneta un multimediju atbalstošs viedtālrunis. Informāciju par pirmā iPhone viedtālruņa izlaišanu tirgū 2007. gada 9. janvārī paziņoja Apple izpilddirektors Stīvs Džobss, bet tirdzniecībā tika palaists 2007. gada 29. jūnijā. Par 5. paaudzes iPhone 4S tika paziņots 2011. gada 4. oktobrī un tika palaists tirdzniecībā desmit dienas vēlāk. Šobrīd (2023. gadā) paši jaunākie modeļi, kas pašlaik ir pieejami iegādei, ir iPhone 14, iPhone 14 plus, iPhone 14 Pro un iPhone 14 Pro Max.
iPhone var darboties kā kamera (video kamera nebija standarta funkcija līdz tika izlaists iPhone 3GS), kameras telefons, pārvietojams medija centrs un tīmekļa pārlūks ar e-pastu, var sūtīt ziņas un saņemt vizuālus ierakstus un ir pieejams Wi-Fi un 3G savienojums. Lietotāja saskarsme ir balstīta uz daudzfunkcionālu skārienjutīgu ekrānu, kas sevī ietver virtuālu tastatūru.
Citu uzņēmumu un arī Apple lietotnes ir pieejamas App Store, kas tika atvērts 2008. gadā un tagad tajā ir iespējams iegādāties vairāk par 500 000 lietotņu, kuras ir apstiprinājuši Apple. Šīm lietotnēm ir dažādas funkcijas, piemēram, spēles, GPS, sociālie tīkli, aizsardzība, televīzijas šovi, filmas un daudz citu.
Kopumā ir 15 iPhone paaudzes, kuras tika izlaistas ar attiecīgu operētājsistēmu iOS. Oriģinālais iPhone bija GSM telefons un ieviesa dizainu, pogu novietojumu ekrāna izmēru, kas tiek izmantots arī pārējos iPhone modeļos. iPhone 3G pievienoja 3G tīklu un GPS. iPhone 3GS pievienoja kompasu, ātrāku procesoru un augstākas izšķirtspējas kameru un iespēju uzņemt video 480p izšķirtspējā. iPhone 8 bija pirmais telefons iPhone sērijā ar bezvadu uzlādi. iPhone X bija pirmais iPhone bez  mājas pogas . iPhone 11 Pro un Pro Max bija pirmaie iPhone ar 3 kamerām — 12MP plašo, superplašo un 2x optisko palielinājumu.
iPhone 4 bija aizmugurējā kamera (720p video) un zemākas izšķirtspējas priekšējā kamera FaceTime video zvaniem un citām lietotnēm, piemēram, Skype. iPhone 4 tika aprīkots ar augstākās izšķirtspējas 960x640 ekrānu; tas tika izlaists 2010. gada 24. jūnijā. 2011. gada 4. oktobrī Apple paziņoja par iPhone 4S.
iPhone 4S pievienoja augstāku kameru (8 megapikseļi) ar iespēju uzņemt video 1080p izšķirtspējā, sejas atpazīšanu un video stabilizatoru, ātrāku divu kodolu procesoru un balss vadības sistēmu Siri. Tas ir pieejams 16 GB, 32 GB un pirmo reizi 64 GB atmiņas daudzumu.
Latvijā oficiāla iPhone tirdzniecība tika uzsākta 2008. gada 26. septembrī, kad to sāka pārdot mobilo sakaru operators LMT.
Vēsture un pieejamība
iPhone izstrāde sākās 2005. gadā Apple izpilddirektora Stīva Džobsa vadībā ar nolūku, lai inženieri ieviestu skārienjutīgu ekrānu. . Viņš arī atteicās no sākotnējās iPad izstrādes, lai varētu vairāk koncentrēties uz telefonu izstrādi. Apple izveidoja ierīci slepeni darbojoties ar AT&T Mobility — tajā laikā Cingular Wireless — ar izmaksām, kas ir vērtībā ap 150 miljoniem ASV dolāru trīsdesmit mēnešu laikā.
Džobss publiku ar iPhone iepazīstināja 2007. gada 9. janvārī 2007. gada Macworld, kas norisinājās San Francisko. iPhone tika izlaists pārdošanā ASV 2007. gada 29. jūnijā 18:00 pēc vietējā laika, kamēr pie veikaliem visā valstī pircēji stāvēja garās rindās. iPhone bija pieejams Lielbritānijā, Francijā un Vācijā 2007. gada novembrī un Īrijā un Austrijā 2008. gada pavasarī.
2008. gada 11. jūnijā Apple izlaida iPhone 3G 22 valstīs, ieskaitot oriģinālās sešas. Apple paziņoja par iPhone 3GS 2009. gada 8. jūnijā, kopā ar plāniem to izlaist pārdošanā vēlāk jūnijā, jūlijā un augustā, sākot ar ASV, Kanādu un nozīmīgām Eiropas valstīm 19. jūnijā. Daudzi pircēji iebilda pret iPhone cenām, jo 40% no lietotājiem gada ienākumi pārsniedz 100,000 ASV dolāru.
Gojasa
Gojasa jeb Gojāsa (pt-br) ir Brazīlijas štats Centrālrietumu reģionā. Robežojas ar Tokantinsas, Baijas, Minasžeraisas, Matugrosu du Sulas un Matugrosu štatiem. Štata administratīvais centrs ir Gojanija. Štata ziemeļaustrumos atrodas nacionālais parks Šapada dus Veadeiruss.
IPhone
Vēsture un pieejamība
Lai iekarotu lielāku tirgus daļu, Apple paturēja 8 GB iPhone 3G zemākā cenā. Kad Apple iepazīstināja ar iPhone 4, 3GS kļuva par lētāku modeli. Apple ir pazeminājis cenas vairākkārt, kopš iPhone izlaišanas 2007. gadā, kad 8 GB iPhone maksāja 599 ASV dolārus. iPhone 3GS tagad ar tādu pašu atmiņas daudzumu pircējam neko nemaksā, kopš ir izlaists iPhone 4S. Tomēr šie skaitļi ir maldinoši, jo visas iPhone vienības pārdeva caur AT&T, kur ir pieejams tikai divu gadu līgums.
Apple pārdeva 6.1 miljonus oriģinālo iPhone vienību piecos ceturkšņos. 2010. gada beigās kopumā tika pārdoti 73.5 miljoni iPhone vienību. 2010/2011. gadā iPhone telefonu tirgus daļa bija 4% no visiem telefoniem, bet Apple peļņa tik un tā ir par 50% vairāk nekā konkurentiem kopumā. 2008. gadā Apple bija 3. lielākais viedtelefonu ražotājs. Aptuveni 6.4 miljoni iPhone ir aktīvi ASV vien.
Oriģinālā iPhone aizmugure bija izgatavota no alumīnija un melna plastmasas akcenta. iPhone 3G un 3GS aizmugure bija gatavoti tikai no plastmasas, lai pastiprinātu GSM signālu. iPhone 3G bija pieejams melns 8 GB modelis, vai arī melns un balts 16 GB modelis. Šos abus modeļus vairs neražo. iPhone 3GS bija pieejams abās krāsās neatkarīgi no atmiņas daudzuma.
Balto modeli pārtrauca ražot melnā 8 GB modeļa dēļ. iPhone 4 sastāv no stikla priekšējās korpusa un aizmugurējās daļas, kā arī nerūsējošā tērauda uz malām, kas kalpo arī kā antenas. No sākuma tas bija pieejams tikai melns. Par balto versiju bija paziņots, bet tā nenonāca tirgū līdz 2011. gada aprīlim, 10 mēnešus vēlāk.
iPhone ir saņēmis pozitīvus vērtējumus no tādiem kritiķiem kā Deivids Pogs un Valters Mosbergs. iPhone pievilina lietotājus dažādās vecuma grupās un līdztekus patērētāju lietošanai, iPhone atbilst arī biznesa prasībām.
iPhone 4 lietotāji sūdzējās par traucējumiem tīkla pārklājumā (traucēti zvani, "zona" zūd), kad iPhone tika lietots noteiktās vietās. Tas kļuva par antenas mīnusu.
2011. gada 11. janvārī Verizon paziņoja, ka viņi ir noslēguši vienošanos ar Apple un pārdos CDMA2000 iPhone 4. Verizon teica, ka tas būs pieejams iepriekš pasūtīšanā 3. februārī ar izlaišanu 10. februārī. 2011. gada 2. martā iPad 2 sanāksmē, Apple paziņoja, ka ir pārdevuši 100 miljonus iPhone visā pasaulē un, ka iPhone tiek dēvēts par vienu no labākajiem telefoniem pasaulē.
Otrdien, 27. septembrī Apple izsūtīja ielūgumus uz preses konferenci, kas notika 2011. gada 4. oktobrī 10:00 Kupertino galvenajā mītnē, lai paziņotu detaļas par nākamo iPhone, kas beigu beigās izrādījās iPhone 4S. Vairāk par 1 miljonu 4S modeli tika pārdots pirmajās 24 stundās pēc tā izlaišanas 2011. gada oktobrī. Lielo ražošanas apjomu un augsto cenu dēļ, Apple kļuva par pasaulē lielāko mobilo ierīču pārdevēju pēc tīrajiem ienākumiem 2011. gadā, apsteidzot ilggadējo līderi Nokia, bet tomēr tajā pat gadā to apsteidza Samsung Electronics, kas ir lielākais Android telefonu ražotājs. 2012. gada februārī, ComScore paziņoja, ka 12.4% no ASV lietotajiem telefoniem ir iPhone.
2014. gada septembrī ražošanā tika palaists iPhone 6 un iPhone 6 Plus. Abiem jaunajiem modeļiem ir lielāks ekrāns, nekā iepriekšējam modelim. 2015. gada septembrī ražošanā tika palaists iPhone 6S un iPhone 6S Plus ar 16 GB, 64 GB un 128 GB atmiņu. Jaunais iPhone 6S un iPhone 6S Plus ietver jauno 3D Touch, Live Photos, uzlaboto Touch ID, uzlaboto kameru un uzlaboto bateriju.
2016. gada pavasarī ražošanā tika palaists iPhone SE kurš dizaina ziņā ir līdzīgs iPhone 5S, bet ar vairākiem uzlabojumiem.
2016. gada septembrī ražošanā tika palaists iPhone 7 un iPhone 7 Plus, jaunajiem modeļiem ir uzlabota kamera, jaunas krāsas, viedtālrunis ir kļuvis ūdensizturīgs un viedtālrunim vairāk nav austiņu izeja. Viedtālrunis darbojas ar jauno iOS 10 operētājsistēmu.
2017. gada 12. septembrī Apple oficiāli prezentēja iPhone 8 un 8 Plus, kuriem ir jauns stikla dizains, kameras uzlabojumi, True Tone displejs, bezvadu uzlāde un uzlabota sistēmas veiktspēja. Tā arī prezentēja iPhone X, kuram ir gandrīz bezrāmja dizains, sejas atpazīšanas funkcija ar nosaukumu "Face ID" ar sejas izsekošanu, ko izmanto Animojis, OLED ekrāns ar augstāko pikseļu blīvumu iPhone tālrunī, jauns telefoto objektīvs, kas darbojas. labākas vāja apgaismojuma apstākļos un uzlabotas AR kameras.[54]
2019. gada 10. septembrī Apple oficiāli prezentēja tālruni iPhone 11 Stīva Džobsa teātrī, kā arī iPhone 11 Pro un iPhone 11 Pro Max.
Par iPhone 12 mini, iPhone 12, iPhone 12 Pro un Pro Max tika paziņots 2020. gada 13. oktobrī, un tām ir atsvaidzināts dizains, Super Retina XDR displeji visos modeļos, MagSafe bezvadu uzlādes un 5G savienojamība.
Par iPhone 13 mini, iPhone 13, iPhone 13 Pro un Pro Max tika paziņots 2021. gada 14. septembrī. Sērijas telefoniem iecirtums ir par 20% mazāks, nekā visiem 12. sērijas modeļiem. Visi 13. sērijas telefoni tika pie A15 Bionic čipiem, jaunām kamerām un baterijām, kā arī Cinematic Video funkcijas. Pro un Pro Max modeļi atbalstīja līdz 1 terabaitam atmiņas.
Ekrāns un ievade
9 centimetru (3,5 collu) šķidro kristālu skārienjūtīgais ekrāns ar nesaskrāpējamu stiklu. Skārienjutīgais ekrāns ir izstrādāts vienam pirkstu pieskārienam vai arī vairākiem pirkstu pieskārieniem vienlaicīgi (vairākpieskārienu funkcija). Pirmajām trīs paaudzēm ekrāna izšķirtspēja bija 320 x 480 (HVGA) ar 163 ppi, kamēr ekrāns iPhone 4 un iPhone 4S ir 640 x 960 ar 326ppi.
iPhone satur tikai četras līdz piecas fiziskas pogas, atkarībā no modeļa. Vienīgā fiziskā iespēju poga ir novietota tieši zem ekrāna un to sauc par "Mājas pogu" (Home button), jo tā aizver atvērtās lietotnes un pārmet uz sākotnējo izvēlni.
Daudzfunkciju gulēt/atmosties (sleep/wake) poga atrodas ierīces augšējā daļā. Tā kalpo kā ierīces ieslēgšanas poga un tā arī kontrolē telefona zvanus. Kad tiek saņemts zvans, nospiežot šo pogu vienreiz tā apklusina zvanu, bet nospiežot divreiz tā atceļ zvanu vai arī to nosūta uz balss pastkastīti. Kreisajā pusē atrodas skaļuma regulējamās pogas. iPhone 4 modelim ir divas atsevišķas apaļas pogas skaļuma palielināšanai un samazināšanai. Iepriekšējiem modeļiem bija divi slēdži, kas bija paslēpti zem viena plastmasas paneļa, ko varēja uzskatīt par vienu vai arī par divām pogām.
Tieši virs skaļuma pogām atrodas skaņas noslēgšanas vai ieslēgšanas poga, kuru nospiežot tiek noslēgts zvana signāls, brīdinājuma signāli, īsziņas signāli, lietotņu skaņas, kameras skaņas, telefona nobloķēšanas/atbloķēšanas skaņas, tastatūras skaņas un daudzas citas. Šī poga neatslēdz brīdinājuma signālus piemēram modinātājam. Oriģinālajam iPhone visas pogas izņemto Mājas pogu bija darinātas no plastmasas, bet vēlākos modeļos no dzelzs.
Ekrāns reaģē uz trīs sensoriem (iPhone 4 uz četriem sensoriem). Tuvuma sensors atslēdz ekrānu, kad ierīce tiek pietuvināta sejai zvana laikā. Šādā veidā tiek taupīta enerģija un lai pasargātos no nevajadzīgiem pieskārieniem ar lietotāja seju vai ausi. Apkārtējās gaismas sensors pielāgo ekrāna spožumu, lai tiktu taupīta enerģija. Trīs asu akselerometrs nosaka telefona orientāciju telpā un ātri spēj pārslēgt attēlu no portreta uz ainavas izkārtojumu. Attēlu apskate, Internets un mūzikas atskaņotājs atbalsta abas pozīcijas — gan portreta, gan ainavas orientācijas.
iPhone attēls netiek apgriezts, ja telefons tiek pagriezts ar kājām gaisā, ka tas ir iespējams iPad, ja vien kādai iPhone lietotnei tas nav ieprogrammēts. 3.0 atjauninājums pievienoja ainavas orientāciju vairākām citām lietotnēm, piemēram, e-pastam. Akselerometru var izmantot arī dažāda veida lietotnēs, visbiežāk spēlēs. iPhone 4 ietver arī žiroskopa sensors, nosakot kā iPhone pārvietojas telpā.
iPhone 3GS un iPhone 4 ir iespēja arī izmantot digitālo kompasu.
Kopš iPhone 13, Pro un Pro Max modeļi atsvaidzina ekrānu 120 reizes sekundē (120 Hz).
Audio un izejas
iPhone apakšējā daļā, pa kreisi no doka savienotāja ir skaļrunis un mikrofons — pa labi. Ir arī papildu skaļrunis virs ekrāna, kas kalpo zvanu laikā. iPhone 4 ir arī papildu mikrofons ierīces augšā, kas samazina apkārtējo trokšņu daudzumu. Skaļuma pogas atrodas telefona kreisajā pusē visiem iPhone modeļiem un arī kā virtuāls slīdnis iPod lietotnē.
Lai gan iPhone ir iespējams pieslēgt citu ražotāju austiņas, Apple piedāvā austiņas ar papildu funkcijām. Pogu, kas atrodas uz austiņām pie mikrofona, ir iespējams izmantot, lai spēlētu vai apturētu mūziku, pārslēgt dziesmas un atbildē uz telefona zvaniem nepieskaroties iPhone. Maza daļa austiņu, kas ir speciāli ražotas iPhone piedāvā šādas iespējas. Tagadējās austiņas piedāvā arī iespēju regulēt skaļumu, kas ir pieejams tikai pēdējos iPhone modeļos. Tas tiek panākts ar ceturto riņķi uz austiņu ieejas.
No iPhone 7. sērijas, visi turpmākie modeļi vairs neiekļāva 3.5 mm austiņu izeju. Kopš tā brīža, lai varētu klausīties mūziku cauri austiņām, vajag izmantot 3.5 mm Apple izejas adapteri.
Baterija
iPhone iebūvēta pārlādējama baterija. Tieši kā iPod, bet nekā citiem tālruņiem bateriju nevar apmainīt pats lietotājs. iPhone ir iespējams uzlādēt, kad tas ir pieslēgts pie datora, līdzīgi kā to dara ar iPod. Alternatīvi, USB uz AC pārveidotāju (vai arī "sienas lādētājs", arī iekļauts) var būt pieslēgts ar kabeli, lai uzlādētu tieši no AC ierīces. Ir pieejami arī dažādu citu veidu lādētāji (mašīnās lādētāji, portatīvie lādētāji, saules lādētāji u.c.).
Apple veic dažādas pārbaudes, lai noteiktu baterijas darbības ilgumu. Apple mājaslapa ziņo, ka baterijai vajadzētu uzņemt 80 procentus no oriģinālā daudzuma pēc 400 pilnīgām tālruņa uzlādēm, kas ir tieši tāpat kā iPod.
Ja baterija nestrādā vai nepārtraukti izlādējas, tālruni ir iespējams nodot Apple, lai to samainītu par brīvu, kamēr vien spēkā vēl ir garantija. Latvijā iPhone garantija ir divi gadi.
Kopš 2007. gada jūlija ir pieejami citu ražotāju baterijas labošanas komplekti, par daudz zemākām cenām, nekā to piedāvā pats Apple. Šajā komplektā ietilpst neliels skrūvgriezis un pamācība, bet jaunākos iPod un iPhone modeļos baterija ir pamatīgāk iebūvēta. Tāpēc, lai nomainītu bateriju ir nepieciešams speciāls dzelzs. Viss vieglāk bateriju ir nomainīt iPhone 3G modelim.
Kamera
Oriģinālajam iPhone un iPhone 3G bija iebūvēta 2.0 megapikseļu kamera, kas atrodas tālruņa aizmugurē, lai uzņemtu nekustīgus attēlus. Tai nav pieejama optiskā tālum maiņa, zibspuldze vai autofokuss, un ar šo kameru nevar ierakstīt video (iPhone 3G atbalsta video ierakstīšanu, bet tikai ar trešās personas lietotnēm, kuras ir pieejamas lietotņu veikalā — App Store). 2.0 atjauninājumā tika piedāvāta iespēja bildēm pievienot atrašanās vietu, kur tika uzņemta fotogrāfija.
Neatkarīgi no avota, video ir iespējams ievietot lietotāja datorā, pievienot e-pastam un arī (ja iespējams) nosūtīt pa MMS. Video ir iespējams augšupielādēt YouTube pa tiešo no tālruņa.
Beta kods, ko ieguva no iOS 5 liek manīt, ka nākamajā atjauninājumā būs iespējams uzņemt panorāmas foto.
Bet kopš 2015. gada, visi turpmākie iPhone izmanto 12 megapikseļu kameru. No iPhone 7 Plus, Apple sāk izmantot 12 MP 2x palielinājuma kameru. Kopš iPhone 11 Pro, visi turpmākie Pro un Pro Max modeļi izmanto arī trešo — 12MP 0,5x ultraplato kameru.
Atmiņa un SIM
iPhone 4 ir pieejams ar 16 GB un 32 GB atmiņu un arī ar nesen izlaisto 8 GB atmiņu, kas pašreiz tiek pārdoti kopā ar iPhone 4S ar pazeminātu cenu. iPhone 4 ir pieejami trīs atmiņu varianti: 16 GB, 32 GB un 64 GB. Visi dati tiek saglabāti iebūvētā cietajā diskā; iPhone nav iespējams pievienot cita veida atmiņas, piemēram, atmiņas kartes.
GSM iPhone modeļi izmanto SIM kartes, lai identificētu paši sevi GSM tīklā. SIM karte tiek uzlikta uz nelielas paplātes, kura tālāk tiek ievietota telefonā. SIM karti ir iespējams izņemt ar speciālu rīku. Vairumā valstu, iPhone tiek pārdots ar slēgto SIM karti, kas aizliedz iPhone lietot ar citu operatoru SIM kartēm.
iPhone 4 GSM modelis ir aprīkots ar MicroSIM karti, kura tiek ievietot telefona labajā sānā, nevis kā tas bija agrākiem modeļiem telefona augšā.
CDMA iPhone modeļi, kā jau visi CDMA telefoni, neizmanto SIM karti.
iPhone 13 Pro un Pro Max bija pirmie modeļi, kas atbalstīja 1 terabaitu atmiņas.
Pievienotie piederumi
Visiem iPhone modeļiem līdzi nāk rakstiska pamācība un USB kabelis. iPhone 3G nāca arī līdzi audums ekrāna notīrīšanai. Oriģinālajam iPhone līdzi nāca stereo austiņas (austiņas un mikrofons) un plastmasas turētājs, kas ļāva iPhone turēt stāvus kamēr tas tika lādēts vai arī notika sinhronizācija. iPhone 3G bija pieejami līdzīgi piederumi plus SIM kartes izņemšanas rīks. iPhone 3GS ir pieejams SIM kartes izņemšanas rīks un uzlabotas austiņas, kurām klāt nāk skaļuma regulējamās pogas (nevar darboties uz iepriekšējiem iPhone modeļiem. iPhone 3G un 3GS ir iespējams pievienot vienam dokam, pārdoti atsevišķi, bet nav savienojami ar oriģinālā iPhone doku. Visām versijām līdzi nāk USB vads, pārveidotājs ar kuru var uzlādēt telefonu pieslēdzot kontaktligzdai.
Kopš iPhone 12, turpmākie telefoni nenāca ar uzlādes adapteri.
Programmatūra
Kā iPod, tā arī iPhone vada no iTunes. Vecākā versija ko drīkst izmantot ir 7.3 vai jaunāka, kuru ir iespējams izmantot Mac OS X 10.3.9 versijā vai jaunākā un 32-bitu Windows XP vai Vista. 7.6 iTunes atjauninājums ļāva to izmantot uz 64-bitu XP vai Vista. Apple iPhone viedtālrunim piedāvā bezmaksas atjauninājumus caur iTunes un galvenie atjauninājumi vēsturiski parasti saistās ar jauna telefona pārdošanu. Šādi atjauninājumi nereti pieprasa jaunākās iTunes versijas, piemēram, 3.0 atjauninājumam bija nepieciešams iTunes 8.2, bet iTunes sistēmas prasības paliek tādas pašas. Atjauninājumi iekļauj gan aizsardzību gan jaunus papildinājumus. Piemēram, iPhone 3G lietotājiem bieži pārtrūka zvans, bet iznākot atjauninājumam šī problēma tika novērsta.
Apraksts
iPhone var darboties kā video kamera (video ieraksts nav standarta funkciju, līdz iPhone 3GS tika izlaists), var nosūtīt un saņemt teksta un multimediju īsziņas un videozvanus, var tikt izmantots kā pārnēsājams mūzikas atskaņotājs un Interneta klientu e-pastu un Interneta pārlūkošanas iespējas, izmantojot gan Wi-Fi un 3G savienojumus. Lietotāja saskarne ir veidota ap ierīces vairākpunktu skārienjūtīgo ekrānu, tostarp iekļaujot sevī virtuālo tastatūru, fizisko taustiņu vietā. iPhone ir balstīts uz trešās puses, kā arī Apple piedāvātajām lietotnēm, kuras ir pieejama tā dēvētajā Lietotņu veikalā (en), kas savu darbu uzsākta 2008. gada vidū, un kurā pašlaik ir vairāk nekā 350 000 dažādu lietotņu. Šīs lietotnes pilda ļoti dažādas funkcijas, tostarp dažāda līmeņa un sarežģītības spēļu iespējas, atgādinājumus, GPS navigāciju, sociālo tīklu piekļuvi, kā arī reklāmu televīzijas šoviem, mākslas filmām un slavenībām.
.ag
.ag ir Antigvas un Barbudas Interneta augstākā līmeņa domēns (ccTLD).
Pieejamie trešā līmeņa domēni
Reģistrāciju ir iespējams veikt otrajā līmenī zem .ag domēna. Reģistrācijai nav ierobežojumu.
Domēna statuss Vācijā
Vācijā ar AG tiek apzīmēta akciju sabiedrība Aktiengesellschaft, tādēļ domēns .ag ir populārs vāciski runājošās zemēs.
Vācijas tiesa (5. Zivilsenat des Oberlandesgerichtes Hamburg) 2004. gada jūlijā nolēma, ka .ag var reģistrēt tikai tāda akciju sabiedrība, kuras nosaukums sakrīt ar domēna vārdu.
Citas nozīmes
Papildus domēna .ag mērķim izmantot to kā valsts augstāka līmeņa domēnu tas tiek lietots arī kā akciju sabiedrību apzīmējums vāciski runājošās zemēs. Bez tam tas tiek izmantots mājas lapām, kas ir saistītas ar agrokultūru vai sudrabu, Ag. To var izmantot arī domēna vārdu spēlē vārdiem, kas beidzas ar -ag.
Jevgeņijs Kuzņecovs
Spēlētāja karjera
Savu spēlētāja karjeru Kuzņecovs uzsāka dzimtajā Čeļabinskā, 2007.—08. sezonā aizvadot divas spēles Čeļabinskas "Traktor" otrajā sastāvā, kas tolaik spēlēja Krievijas Pirmajā līgā. 2009.—10. sezonā Jevgēņijs visbeidzot nostiprinājās "Traktor" pirmajā komandā. 2010. gada NHL draftā viņu ar kopējo 26. numuru izvēlējās Vašingtonas "Capitals" vienība, bet Tarasenko nākamajā sezonā vēl palika Eiropā, turpinot spēlēt "Traktor" rindās.
2012.—13. gada sezonā Kuzņecovs kopā ar komandu sasniedza Gagarina kausa finālu, tajā gan piekāpjoties Maskavas "OHK Dinamo". Pēc 2013.—14. gada sezonas, kurā "Traktor" neizdevās iekļūt Gagarina kausa izcīņā, Kuzņecovs noslēdza līgumu ar NHL vienību Vašingtonas "Capitals", sezonu noslēdzot tās rindās.
Krievijas izlases rindās spēlējis trīs olimpisko spēļu turnīros, kā arī 2012., 2013., 2014., 2015. un 2016. gada Pasaules čempionātos, 2012. un 2014. gadā kopā ar izlasi izcīnot zelta medaļas, savukārt 2016. gadā izcīnot bronzas medaļas.
Frederiks Starkovs
Frederiks Starkovs (Frederick Wilford Sturckow; dzimis ) ir ASV lidotājs, atvaļināts Jūras kājnieku korpusa pulkvedis, bijušais NASA kosmonauts.
Pirmajā kosmiskajā lidojumā Starkovs devās 1998. gadā misijā STS-88 (pirmā Starptautiskās kosmiskās stacijas montāžas misija) kā kosmosa kuģa pilots.
Otro lidojumu viņš veica 2001. gadā misijā STS-105 kā pilots.
Trešajā lidojumā, kas notika 2007. gada jūnijā misijā STS-117, Starkovs bija kosmoplāna Atlantis komandieris.
Ceturtajā lidojumā Starkovs devās 2009. gada augustā — septembrī misijā STS-128 kā kosmosa kuģa Discovery komandieris.
NASA Starkovs atstāja 2013. gada martā. 7. maijā paziņots, ka Riks Starkovs kļuvis par Virgin Galactic pilotu.
Starkovs
Starkovs (ru; sieviešu dzimtē Starkova (Старко́ва)) ir krievu cilmes uzvārds. Cilvēki ar šo uzvārdu:
Gevgelija
Gevgelija (mk) ir pilsēta Ziemeļmaķedonijas dienvidaustrumos, pie Grieķijas robežas.
Ģeogrāfija
Gevgelija atrodas starp Kozufa un Pajaka kalniem, 70 km attālumā no Salonikiem un 165 km attālumā no Skopjes. Pilsēta atrodas Vidusjūras klimata ietekmē, kas iezīmējas ar siltu temperatūru, kas to padara par vienu no labākajām Maķedonijas vietām, kur audzēt siltam klimatam piemērotus augļus.
Cauri pilsētai plūst lielākā Maķedonijas upe Vardara.
Gevgelija tiek uzskatīta par vienu no siltākajām Eiropas pilsētām. Tas ir pateicoties tam, ka pilsētu no ziemeļu puses ielenc kalnu grēdas, kas aiztur vēsās vēja plūsmas. Uz dienvidiem no pilsētas nav kalnu, tāpēc siltās gaisa plūsmas no Egejas jūras brīvi ieplūst pilsētā. Vasarās gaisa temperatūra var sasniegt līdz pat 45 °C.
Iedzīvotāji
Iedzīvotāju skaita dinamika
Nacionālais sastāvs (2002):
Austra Tievā
Ludmilla Austra Tievā - Šepšeļēviča (ru, dzimusi ) latviešu anarhokomuniste, teroriste.
Kopš 1906. gada iestājusies anarhokomunistu organizācijā, tajā pašā gadā notiesāta uz pieciem gadiem un četriem mēnešiem katorgas darbu par bruņotu uzbrukumu. Sodu izcieta Rīgas Centrālcietumā, kā arī no 1907. gada aprīļa beigām kopā ar līdztiesājamo Paulīni Meteri (Меттер-Вяткина, Паулина Францевна) Čitas apgabala Nerčinskas katorgas Maļcevas un Akatujas cietumos. Pēc katorgas priekšnieka Metusa pavēles arī pēc 1907. gada tur izpildot miesassodu pērta ar rīkstēm, ko iepriekš politieslodzītajiem parasti nedarīja. Sodu izcietusi kopā ar eserēm Kaplāni, Spiridonovu, Fialku-Račinsku, Škoļņiku un Ismailoviču.
Izlaista nometinājumā 1911. gadā. Bēgusi uz Franciju, kur dzīvoja līdz 1917. gadam.
Brieži
Brieži (Cervus) ir pārnadžu kārtas (Artiodactyla) briežu dzimtas (Cervidae) ģints, kurā ietilpst 4 sugas. Briežu ģints kopā ar vēl citām 7 ģintīm veido briežu apakšdzimtu (Cervinae).
Briežu ģints dzīvnieki sastopami visā ziemeļu puslodē: Eirāzijā un Ziemeļamerikā. Latvijā savvaļā dzīvo viena briežu ģints suga - staltbriedis (Cervus elaphus). Lielākais briežu ģintī ir Kanādas briedis (Cervus canadensis).
Sistemātikas izmaiņas
Vēl nesenā pagātnē briežu ģintī tika sistematizētas 12 sugas. Tomēr pēc DNS pētījumu veikšanas tika secināts, ka tās nav tik tuvu radniecīgas viena otrai kā tas tika pieņemts pirms tam. Mūsdienās 8 briežu ģints ekssugas ir sistematizētas 3 jaunās ģintīs (Dienvidāzijas brieži (Rucervus), rusabrieži (Rusa) un baltpurna brieži (Przewalskium)).
Lī Aršambo
Lī Aršambo (Lee Joseph Archambault, dzimis ) ir NASA astronauts.
Aršambo pirmais kosmiskais lidojums notika 2007. gada jūnijā misijā STS-117, esot Space Shuttle Atlantis pilotam.
Otro lidojumu viņš veica 2009. gada martā misijā STS-119, esot Discovery komandiera amatā.
Velesa
Velesa (mk) ir pilsēta Ziemeļmaķedonijas centrālajā daļā, Vardaras upes krastos.
Pilsētas nosaukums
Pilsēta ir nosaukta slāvu dieva Velesa vārdā. Pēc Otrā pasaules kara komunistiskās Dienvidslāvijas laikā pilsēta tika saukta par Titova Velesu, Josipa Broza Tito vārdā. Pēc Maķedonijas neatkarības iegūšanas pilsēta atguva savu vēsturisko nosaukumu Velesa.
Grieķu valodā šo pilsētu sauc Βελεσσά (Velessá) vai Βελεσά (Velesá).
Vēsture
Velesas teritorija ir bijusi apdzīvota jau vairāk kā tūkstošgadi. Antīkajā laikā tā bija Paonijas pilsēta Bilazora (gr), kuru apdzīvoja trāķieši un, iespējams, arī illīrieši.
Pirms Balkānu kariem pilsēta bija Osmaņu impērijas sastāvā ar nosaukumu Köprülü.
Neirons
Neirons (el (neuron) — 'dzīsla, nervs'; dažreiz tiek saukts arī par neirocītu vai nervu šūnu) ir nervu sistēmas pamatvienība, kas sastāv no šūnas ķermeņa un izaugumiem un vada nervu impulsus. Tās ir elektriski kairināmas šūnas, kuras apstrādā un nodod tālāk informāciju. Mugurkaulniekiem neironi ir smadzeņu un muguras smadzeņu galvenā sastāvdaļa.
Neironi ir uzbudināmas nervu sistēmas šūnas. Atšķirībā no gliālajām šūnām neironi ir spējīgi ģenerēt darbības potenciālus (uzbudināties) un sūtīt uzbudinošus signālus. Neironi ir ļoti specializētas šūnas, kas visā sava mūža gaitā nedalās.
Apraksts
Nervu audi sastāv no nervu šūnām jeb neironiem un neiroglijas šūnām. Neiroblasts ir neirona prekursors. Neiroblastam diferencējoties, neironā veidojas neironam specifiskas daļas, kuras ļauj tam izpildīt atbilstošas funkcijas. Diferenciācijas beigās ir nobriedušais neirons.
Neironi veido galvas un muguras smadzeņu pelēko vielu un atrodas citos mazākos nervu šūnu sakopojumos — ganglijos. Katrs neirons ir šūna, no kuras atiet viens garš izaugums — mielinizēts aksons un vairāki mazi — dendrīti. Aksoni var veidoties no dendrītu proksimālās daļas. Šūnas ķermeni jeb centrālo daļu sauc par perikarionu. Neirona diametrs ir 4—135 µm.
Morfoloģija
Neirons sastāv no ķermeņa, dendrītiem un aksona.
Ķermenis jeb soma ir neirona centrālais veidojums, no kura atzarojas viens vai vairāki izaugumi un kas veic dendrītu un aksonu augšanu embrioģenēzē, kā arī aksonu reģenerēšanu. Lielāko neironu ķermeņa diametrs ir līdz 100 µm un vairāk, pašai mazākajai šūnai tas ir apmēram 5 µm.
Dendriskā zona ir receptoriska membrāna, kura sastāv augošiem no ķermeņa dendrītiem, ar kuriem veidojas citu neironu sinaptiskie kontakti vai kuri diferencējas struktūrā, kura transformē ārvides ietekmi elektriskā aktivitātē.
Dendrīts ir citoplazmatiskais izaugums.
Aksons ir citoplazmatiskais izaugums, kas nereti ir sazarots un pagarināts. Strukturāli un funkcionāli pielāgots nervu impulsu vadīšanai no dendriskās zonas. Mugurkaulniekiem tam var būt mielīna apvalks, kas veidots ar glijas šūnām.
Sinapse ir funkcionāls neironu savienojums, ar kura palīdzību notiek elektrisko signālu nodošana starp šūnām. Ir divi sinapšu tipi:
Citoplazmatiskā membrāna ierobežo šūnas iekšējo vidi no ārvides. Tā sastāv no lipīdu un olbaltumvielu komponentiem, kuri atrodas šķidri kristāliskā stāvoklī: membrānas dubultslāni sastāda lipīdi, kuri veido matriksu, kur olbaltumvielu kompleksi ir pilnīgi vai daļēji iegremdēti. Plazmatiskā membrāna regulē vielmaiņu starp šūnu un ārējo vidi un kalpo par elektriskās aktivitātes strukturālu pamatu.
Kodols ierobežots no citoplazmas ar divām membrānām, viena no tām ir virzīta uz kodolu, otra — uz citoplazmu. Abas membrānas dažās vietās apvienojas, veidojot poras kodola apvalkā, kuras kalpo vielu transportam starp kodolu un citoplazmu. Kodols kontrolē neirona diferencēšanos gala formā, kura mēdz būt ļoti sarežģīta un nosaka starpšūnu saistīšanās raksturu. Neirona kodolā parasti atrodas kodoliņš.